PATVIRTINTA

Kelmės lopšelio-darželio „Ąžuoliukas“

direktoiaus 2021-02-01

įsakymu Nr. VK-97

**RESPUBLIKINĖ IKIMOKYKLINIO IR PRIEŠMOKYKLINIO AMŽIAUS VAIKŲ KŪRYBINIŲ DARBŲ VIRTUALI PARODA „TĖVYNĖS MEILĖ ANT PAUKŠČIO SPARNŲ“, SKIRTOS KOVO 11–ĄJAI – LIETUVOS NEPRIKLAUSOMYBĖS ATKŪRIMO DIENAI PAMINĖTI, NUOSTATAI**

**I SKYRIUS**

**BENDROSIOS NUOSTATOS**

1. Respublikine ikimokyklinio ir priešmokyklinio ugdymo įstaigų vaikų, tėvų, mokytojų kūrybinių darbų nuotraukų parodos „Tėvynės meilė ant paukščio sparnų“ (toliau-Paroda), skirtos Kovo 11–ąjai – Lietuvos nepriklausomybės atkūrimo dienai paminėti nuostatai reglamentuoja. Parodos tikslą, uždavinius, dalyvius, darbų pateikimo, organizavimo,vykdymo tvarką, eigą, dalyvavimo sąlygas.
2. Parodą „Tėvynės meilė ant paukščio sparnų“ rengia bei organizuoja Kelmės lopšelis– darželis „Ąžuoliukas“ vyresnioji mokytoja, dirbanti pagal ikimokyklinio ugdymo programą, Aušra Narbutienė (tel.861868601, el. p. [narbutiene.ausra@gmail.com](mailto:narbutiene.ausra@gmail.com)) ir mokytoja metodininkė, dirbanti pagal ikimokyklinio ugdymo programą, Roma Kančauskienė (tel. 8 611 83 474, [kancausk@gmail.com](mailto:kancausk@gmail.com)).
3. Parodos nuostatai skelbiami Kelmės lopšelio-darželio „Ąžuoliukas“ internetinėje svetainėje <https://www.azuoliukas.kelme.lm.lt>, Aulklėtoja auklėtojai – *Facebook* paskyroje.

**II SKYRIUS**

**TIKSLAS IR UŽDAVINIAI**

1. **Parodos tikslas –** puoselėti vaikų tautinę ir pilietinę savimonę, skatinti kūrybiškumą, meninį supratimą, kūrybiniais darbeliais paminint Kovo 11-osios – Lietuvos nepriklausomybės atkūrimo dienai.
2. **Parodos uždaviniai**:
   1. Ugdyti pagarbą, meilę savo kraštui.
   2. Sudaryti sąlygas formuotis vaikų estetiniam skoniui.
   3. Puoselėti vaikų saviraišką, kūrybinius ir meninius sugebėjimus.
   4. Skatinti pilietinį auklėjimą.
   5. Skatinti vaikų, tėvų, pedagogų bendradarbiavimą.
   6. Plėtoti kūrybinį bendradarbiavimą tarp Lietuvos ikimokyklinių ugdymo įstaigų.

**III SKYRIUS**

**DALYVIAI**

1. **Parodos dalyviai** — Lietuvos Respublikos švietimo įstaigų ikimokyklinio ir priešmokyklinio amžiaus vaikai, jų tėvai, pedagogai.

**IV SKYRIUS**

**PARODOS ORGANIZAVIMO TVARKA**

1. Virtualiai parodai pateikiami plokštuminiai ar erdviniai paukščiai, atlikti savarankiškai pasirinkta įvairia meno technika (aplikavimas, štampavimas, lipdymas, modeliavimas, konstravimas, piešimas, rišimas, mezgimas, karpymas ir t.t.) ir pasveikinimas.
2. Lietuvos valstybei, gimtam miestui, gatvei, kurį atskraidins paukščiai ant savo sparnų į parodą. Pasveikinimą užrašykite dalyvio kortelėje (priedas Nr. 1).
3. Parodai sukurti darbeliai – paukščiai nufotografuojami, kokybiška spalvota nuotrauka JPG formatu ir kartu su dalyvio kortele siunčiama adresu [narbutiene.ausra@gmail.com](mailto:narbutiene.ausra@gmail.com) iki 2021 m. kovo 10 d.
4. Projekto organizatoriai įsipareigoja surengti kūrybinių darbų ir sveikinimų parodą, kurią sukels į virtualią knygą, ir pasidalins su projekto dalyviais.
5. Paroda bus eksponuojama Kelmės lopšelio-darželio „Ąžuoliukas“ internetinėje svetainėje <https://www.azuoliukas.kelme.lm.lt> kovo 17-31 d.

**V SKYRIUS**

**BENDROSIOS NUOSTATOS**

1. Visi parodos dalyviai gaus padėkas elektroniniu paštu ir lopšelio-darželio „Ąžuoliukas“ direktorės pažymą apie dalyvavimą metodinėje veikloje.
2. Parodos dalyviai dalyvaudami sutinka, kad jų darbai būtų skelbiami organizatorių interneto puslapyje viešinimo, reklamos tikslais.
3. Visa informacija apie virtualią parodą teikiama tel. 8 618 68 601 arba el. paštu [narbutiene.ausra@gmail.com](mailto:narbutiene.ausra@gmail.com).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 1

**RESPUBLIKINĖ IKIMOKYKLINIO IR PRIEŠMOKYKLINIO AMŽIAUS VAIKŲ KŪRYBINIŲ DARBŲ VIRTUALI PARODA**

**„TĖVYNĖS MEILĖ ANT PAUKŠČIO SPARNŲ“**

**DALYVIO ANKETA**

|  |  |
| --- | --- |
| Ugdymo įstaigos pavadinimas, el.pašto adresas |  |
| Kūrybinio darbelio autoriaus (autorių) vardas, pavardė, amžius |  |
| Sukurtas pasveikinimas |  |
| Pedagogo vardas, pavardė, el. pašto adresas |  |